laion/Wikipedia-Exotic huggingface dataset:
ნობუჰირო ვაცუკი

ნობუჰირო ვაცუკი (იაპონ. 和月伸宏; დ. 26 მაისი ,1970, ტოკიო, იაპონია) — იაპონელი მანგაკა. დაიბადა 1970 წლის 26 მაისს, ტოკიო, იაპონიაში. იგი მწერალია ცნობილი, როგორც Rurouni Kenshin Part I: Origins (2012), Rurouni Kenshin: Final Chapter Part II - The Beginning (2021) და Rurouni Kenshin: Final Chapter Part I - The Final (2021)-ის შემქმნელად. იგი დაქორწინებულია კაორუ კუროსაკისთან. მის ადრეულ წლებში იგი ვარჯიშობდა კენდოში. იგი ხატავდა მანგას, მაგრამ ასევე უყვარდა სპორტი, თუმცა კენდოს მატჩი არასოდეს მოუგია. მომავალში კი დანებდა, რადგან იმედგაცრუებული იყო და კენდო მიატოვა. Podmark იყო დაწერილი ვაცუკის მიერ სკოლაში, როდესაც დადიოდა, რომელმაც ააღებინა Hop Step award. Rurouni: Meiji Swordsman Romantic Story არის ორი მოკლე მანგას სახელი, რომლებიც წინ უძღოდა Rurouni Kenshin-ის გამოქვეყნებას Weekly Shōnen Jump-ში. Rurouni Kenshin არის ვაცუკის ყველაზე ცნობილი ნამუშევარი. Kenshin Kaden არის მოკლე წიგნი, რომელიც მოიცავს მოკლე მოთხრობას, რომელშიც დეტალურადაა აღწერილი რუროუნი კენშინის ყველა პერსონაჟის ბედს ისტორიის დასრულების შემდეგ. Meteor Strike არის მოკლე მოთხრობა, რომელიც დაიწერა Shōnen Jump მხატვრების კონკურსისთვის. ის მოგვითხრობს ახალგაზრდა ბიჭის თავგადასავალს, რომელსაც თავში მეტეორი დაეცა და ზეადამიანურ ძალებს შეითვისებს, საბოლოოდ კი თავის ქალაქს ნუკლეარულ კატასტროფისგან გადაარჩენს. Gun Blaze West არის ვაცუკის ერთ-ერთი ნამუშევარი, რომელშიც მოქმედება ხდება შეერთებულ შტატებში 1800-იან წლებში, სამი მთავარი გმირი ეძებს იარაღის სამოთხეს "Gun Blaze West"-ს. სამი ვოლიუმის შემდეგ გაუქმდა. Buso Renkin-ს ააქვს 10 ვოლიუმი. Embalming -DEAD BODY AND BRIDE არის მანგა დაწერილი "Jump the Revolution!" გაზეთისთვის 2005 წელში. იგი თავის საფუძველს იღებს ფრანკენშტაინის იდეიდან მიცვალებულთა გაცოცხლების შესახებ. ის ჩართულია ბუსო რენკინის ბოლო ვოლიუმში. Nobuhiro Watsuki Podmark Nobuhiro Watsuki Rurouni: Meiji Swordsman Romantic Story, Shueisha Nobuhiro Watsuki Rurouni Kenshin 1994, Shueisha Nobuhiro Watsuki Kenshin Kaden 1999, Shueisha Nobuhiro Watsuki Meteor Strike, Shueisha Nobuhiro Watsuki Gun Blaze West, Shueisha Nobuhiro Watsuki Buso Renkin, Shueisha Nobuhiro Watsuki Embalming -DEAD BODY AND BRIDE 2005, Shueisha ნობუჰირო ვაცუკი კინოფილმების ინტერნეტ-მონაცემთა ბაზაში ↑ Lambiek Comiclopedia — Lambiek, 1999. <a href="https://wikidata.org/wiki/Track:Q51343652"></a><a href="https://wikidata.org/wiki/Track:Q2714676"></a> ↑ BD Gest' <a href="https://wikidata.org/wiki/Track:Q2876969"></a> ↑ Babelio — 2007. <a href="https://wikidata.org/wiki/Track:Q2877812"></a> ↑ imdb ↑ Watsuki, Nobuhiro. "The Secret Life of Characters (3) Myōjin Yahiko," Rurouni Kenshin Volume 1. Viz Media. 103.
დავით ახმეტელი

დავით ახმეტელი (დ. 1875, სიღნაღი., ანაგა — გ. 1937) — ქართველი ექიმი. 1905 წელს დაამთავრა იურიევის ვეტერინარული უნივერსიტერი. 1921 წლამდე იყო ამიერკავკასიის ვეტერინარული სამმართველოს უფროსის მოადგილე, შემდეგ საქართველოს მიწსახკომის ვეტერინარული სამმართველოს უფროსი. დიდი წვლილი მიუძღვის საქართველოში ვეტერინარული საქმის განვითარებაში, ქართველ ვეტერინარ სპეციალისტთა მომზადებაში. მისი უშუალო მონაწილეობით შეიქმნა ვეტერინარული ლაბორატორიები, ტაბახმელის საშრატე სადგური, ბიოკომბინატი, საქართველოს ვეტერინარული სამეცნიერო–კვლევითი ინსტიტუტი, რომლის პირველი დირექტორი იყო. პროფესიით ვეტექიმი. დაპატიმრებამდე მუშაობდა ამიერკავკასიის რკინიგზის ბათუმის სასაქონლო სადგურზე.. 1937 წლის 11 სექტემბერს ახმეტელი სამხედრო კოლეგიამ დამნაშავედ ცნო და მიუსაჯა დახვრეტა. ენციკლოპედია „საქართველო“, ტ. ტომი1, თბ.. — გვ. 301. დავით ახმეტელი — საქართველოს ბიოგრაფიული ლექსიკონი ↑ http://www.nplg.gov.ge/gwdict/index.php?a=term&d=26&t=2886/ ბიოგრაფია ↑ http://www.nplg.gov.ge/gwdict/index.php?a=term&d=26&t=2886/ ახმეტელი დავით ვასილის ძე
მაკ დემარკო

მაკ დემარკო (დ. 30 აპრილი, 1990) — კანადელი მომღერალი, კომპოზიტორი. დაიბადა 30 აპრილს, 1990 წელს დანკანში, ბრიტანეთის კოლუმბიაში, ვანკუვერის კუნძულზე. გაიზარდა ედმონტონში, ალბერტაში. მისი პაპა ვერონ სმითი, რომლის ინიციატივითაც ბავშვს მაკ დემარკო დაერქვა, ალბერტას რკინიგზისა და ტელეფონების ყოფილი მინისტრი იყო. მას შემდეგ, რაც მამამისმა იგი მიატოვა და უარი თქვა ალიმენტის გადახდაზე, დედამ, აგნეს დემარკომ, მოგვიანებით ბავშვს სახელი შეუცვალა და დაარქვა მაკბრაიარ სემიუელ ლანიონ დემარკო, რა დროსაც იგი 4 წლის იყო. დემარკო ასევე იტალიური წარმოშობისაა. დემარკო მაკ-კერნანის სკოლაში სწავლობდა, რა დროსაც დაიწყო გიტარაზე დაკვრა, რაშიც ბებია ეხმარებოდა. სკოლის პერიოდში იგი რამდენიმე ჯგუფში იყო გაწევრიანებული, მათ შორის ინდი როკ-ჯგუფში „Meat Cleavers“, ალტერნატიულ R&B-ჯგუფში „Sound of Love“ და პოსტპანკ-ჯგუფ „Outdoor Miners“-ში. მან სიგარეტის მოწევა ადრეული ასაკიდან დაიწყო , რაც მისი იმიჯის დიდი ნაწილი გახდა. 2023 წლის იანვარში კი თქვა, რომ აღარ ეწევა. მაკ დემარკო კინოფილმების ინტერნეტ-მონაცემთა ბაზაში
ვიმპელი (მრავალმნიშვნელოვნება)

საკუთარი სახელი ვიმპელი შეიძლება აღნიშნავდეს შემდეგს: ვიმპელი — ბოლოში ორად გაყოფილი გრძელი და წვრილი ალამი, აღმართული მოცურავე სამხედრო გემზე (გემის ეროვნული კუთვნილების აღსანიშნავად). ვიმპელი — საერთოდ, პატარა ვიწრო და გრძელი ან სამკუთხედი ალამი. ვიმპელი — თვითმფრინავიდან ჩამოსაგდები გრძელლენტიანი პაკეტი, კოლოფი ან მილი, რომელშიც მოთავსებულია მფრინავის პატაკი ან სხვა რაიმე ფოსტა (მაგ., გაზეთები). ვიმპელი — მუნიციპალიტეტი ფინეთში.
ვოსტოკი (კოსმოსური პროგრამა)

„ვოსტოკი“ (რუს. «Восток») — გეოცენტრულ ორბიტაზე 1961-1964 წლებში გასაფრენი საბჭოთა ერთადგილიანი კოსმოსური ხომალდების სერიის სახელწოდება. „ვოსტოკ-1“ — პირველი კოსმოსური ხომალდი, რომლითაც 1961 წლის 12 აპრილს კოსმოსში გაფრინდა ადამიანი, რომელსაც მართავდა ი. გაგარინი. გაშვებულ იქნა ბაიკონურის კოსმოდრომიდან 09:07 საათზე მოსკოვის დროით. ორბიტაზე ერთხელ შემოიფრინა და 10:55 საათზე დედამიწაზე დაეშვა. ორბიტის პერიგიუმის სიმაღლე იყო 181 კმ, აპოგეუმისა — 327 კმ. „ვოსტოკ-2“ — ორბიტაზე გაიყვანა გ. ტიტოვმა 1961 წლის 6 აგვისტოს. იფრინა 1 დღე-ღამე. პერიგეუმის სიმაღლე 178 კმ, აპოგეუმისა — 244 კმ. ჩატარდა სამედიცინო-ბიოლოგიური კვლევა და დედამიწის კინოგადაღება. „ვოსტოკ-3“ — „ვოსტოკ-2“-ის მსგავს ორბიტაზე გაიყვანა ა. ნიკოლაევმა 1962 წლის 11 აგვისტოს. 64-ჯერ შემოუფრინა დედამიწას (94 სთ) და დაეშვა ყარაღანდის ოლქში. განახორციელა მსოფლიოში პირველი ჯგუფური ფრენა „ვოსტოკ-4“-თან ერთად. „ვოსტოკ-4“ — ორბიტაზე გავიდა 1962 წლის 12 აგვისტოს, რომელსაც მართავდა პ. პოპოვიჩი. პერიგეუმის სიმაღლე იყო 179.8 კმ, აპოგეუმისა — 236.7 კმ. „ვოსტოკ-3“-თან ერთად მსოფლიოში პირველმა განახორციელა ჯგუფური ფრენა 70 სთ ხანგრძლივობით. ხომალდებს შორის მინიმალური მანძილი იყო 5 კმ. აგრეთვე მათთან დედამიწიდან დამყარებული იყო რადიოკავშირი და პირველად მსოფლიოში დედამიწაზე გადმოიცა ვიდეოტრანსლიაცია. „ვოსტოკ-5“ — ორბიტაზე გაიყვანა ვ. ბიკოვსკიმ 1963 წლის 14 ივნისს და 81-ჯერ შემოუფრინა დედამიწას. 3 დღე-ღამე იფრინა „ვოსტოკ-6“-თან ერთად. „ვოსტოკ-6“ — ორბიტაზე გავიდა 1963 წლის 16 ივნისს, რომელსაც მართავდა ვ. ტერეშკოვა. პერიგეუმის სიმაღლე იყო 183 კმ, აპოგეუმისა — 231 კმ. 48-ჯერ შემოუფრინა დედამიწას. 3 დღე-ღამე იფრინა „ვოსტოკ-5“-თან ერთად. ხომალდზე მიმდინარეობდა სამედიცინო-ბიოლოგიური ექსპერიმენტები. 1964 წლის 4 თებერვალს პროგრამა „ვოსტოკ“ დაიხურა. იგი ჩაანაცვლა პროგრამა „ვოსხოდ“-მა. ვოსტოკი სპუტნიკ-4, ხომალდ „ვოსტოკ“-ის პროტოტიპი სპუტნიკ-5, ხომალდ „ვოსტოკ“-ის პროტოტიპი ქართული საბჭოთა ენციკლოპედია, ტ. 4, თბ., 1979. — გვ. 459.
ლისაბონის მიწისძვრა

ლისაბონის 1755 წლის მიწისძვრა — 1755 წლის 1 ნოემბრის დილას მომხდარი მიწისძვრების სერია, რომელმაც უდიდესი ზიანი მიაყენა პორტუგალიის დედაქალაქ ლისაბონს და სხვადასხვა შეფასებით დაახლ. 60 000 ადამიანის სიცოცხლე შეიწირა მხოლოდ ლისაბონში. ძლიერმა ბიძგებმა დაანგრია მრავალი დიდი საზოგადოებრივი შენობა და 12 000-მდე საცხოვრებელი სახლი. 1 ნოემბერი კათოლიკურ სამყაროში ყველა წმინდანთა დღეა, ამიტომ მოსახლეობის დიდი ნაწილი მიწისძვრის მომენტში მასობრივ თავყრილობებში იყო მოხვედრილი. ეკლესიების კედლებმა ვერ გაუძლო ბიძგებს, ჩამოინგრა და ათასობით მორწმუნე დაიღუპა ან დაიჭრა. თანამედროვე კვლევების მიხედვით, მიწისძვრის მთავარი სეისმური წყარო იყო შუა ატლანტიკის ტექტონიკური ფილების საზღვრების გასწვრივ ზღვის ფსკერის ნასხლეტის წარმოქმნა. მიწისძვრამ გამოიწვია ცუნამი, რომლის სიმაღლე ლისაბონში 6 მეტრს აღწევდა, კადისში (ესპანეთი) — 20 მეტრს. ტალღებმა 10 საათში დასავლეთით კუნძულ მარტინიკამდე (კარიბის ზღვა, 6100 კმ-ის დაშორებით) მიაღწია, სიმაღლეში 4 მეტრამდე იყო. ზიანი მოჰყვა ალჟირშიც, 1100 კმ-ით აღმოსავლეთით. დაღუპულთა რიცხვში შედიან წყალდიდობისა და ხანძრების მსხვერპლნი. ხანძარი ბიძგებიდან 6 დღე გაგრძელდა და მთელ ქალაქს მოედო. მიწისძვრის მოვლენები საუკუნის განმავლობაში აისახა ევროპულ ხელოვნებასა და ლიტერატურაში, რითაც „ლისაბონის დიდი მიწისძვრა“, როგორც მას უწოდეს, კონტინენტის ისტორიის მნიშვნელოვანი მოვლენა გახდა. მიწისძვრისა და ცუნამის ანიმაცია მიწისძვრის შედეგად დანგრეული კარმელიტების მონასტერი ↑ 1.0 1.1 Lisbon earthquake of 1755 en. Encyclopedia Britannica online (3 ივნისი, 2024). ციტირების თარიღი: 30 ივლისი, 2024
ენტონი სტარი

ენტონი სტარი (ინგლ. Antony Starr; დ. 25 ოქტომბერი, 1975) — ახალზელანდიელი მსახიობი. იგი ცნობილია თავისი როლებით პოპულარულ ტელესერიალებში. მან შეასრულა ვან უესტის როლი სერიალში „Outrageous Fortune“ (2005-2010), ლუკას ჰუდის როლი სერიალში „ბანში“ (2013-2016), ყველზე მეტი პოპულარობა კი ჰოუმლენდერის როლის შესრულებით მოიპოვა, სერიალში „ბიჭები“ (ინგლ. The Boys; 2019 - დღემდე). 2012 წლის ავსტრალიურ ფილმში „Wish You Were Here“ როლის შესრულებისთვის, სტარმა მოიგო ავტრალიის კინოს ინსტიტუტის ჯილდო საუკეთესო მსახიობი კაცი მეორეხარისხოვან როლში. ასევე ის ნომინირებული იყო ახალი ზელანდიის საუკეთესო მსახიობის ჯილდოზე, 2010 წლის ფილმისთვის „After the Waterfall“. სტარი დაიბადა 25 ოქტომბერს, 1975 წელს, უელინგტონში, ახალ ზელანდიაში. ბავშვობაში, სტარი გატაცებული იყო სერფინგით, ასევე სწავლობდა კარატეს. ინგლისური ენის გარდა, სტარს სამ ენაზე შეუძლია საუბარი - ინდონეზიურ, ნორვეგიულ და ესპანურ ენებზე. განათლება მიიღო ოკლენდის უნივერსიტეტში, რომელიც 1993 წელს დაამთავრა. კოლეჯში სწავლისას იგი დადიოდა დრამის წრეზე, რამაც მისი მომავალი პროფესია განაპირობა. ენტონი სტარი — კინოფილმების ინტერნეტ მონაცემთა ბაზა (ინგლისური) ენტონი სტარის ბიოგრაფია ფილმოგრაფია
ლადო წილოსანი

ლადო წილოსანი (დ.18?? — გ.18 აგვისტო, 1918) — ქართველი სამხედრო პირი. რუსეთის საიმპერიო არმიაში რვა წელი მსახურობდა, იბრძოდა პირველ მსოფლიო ომში. 1918 წლის მარტში დაბრუნდა ფრონტიდან და აქტიურად ჩაება საბრძოლო მოქმედებებში. შეაგროვა მოხალისე მუშები, ჩავიდა ტრაპიზონში, საიდანაც უკვე გამოდიოდნენ ქართული კორპუსის ნაწილები და სახაზინო ქონებით დატვირთული მიტოვებული გემი ბათუმში. მონაწილეობდა ლანჩხუთის მოხალისეთა რაზმის შედგენაში. იბრძოდა ჩაქვის მიდამოებში. ბათუმის დაცემის შემდეგ დაინიშნა ლანჩხუთის კომისრად. წმინდა გიორგის ორდენის სრული კავალერი. შეიარაღებული ძალები, 1918-1921 ლადო წილოსანი — საქართველოს ბიოგრაფიული ლექსიკონი ლადო წილოსანი
ახალი მარადონა

ახალი მარადონა ან ახალი დიეგო — წოდება, რომელსაც პრესა და საზოგადოება პერიოდულად ანიჭებდა იმედის მომცემ არგენტინელ საფეხბურთო ტალანტებს და მათ სახელს დიეგო მარადონასთან აკავშირებდა. მას შემდეგ რაც მარადონამ კარიერა დაასრულა, ხალხს ჰქონდა მოლოდინი რომ გამოჩნდებოდა ისეთი მოთამაშე რომელიც არგენტინის ნაკრებს მსოფლიო საფეხბურთო ჩემპიონატის ფინალისკენ გაუძღვებოდა (როგორც ეს მარადონამ ქნა 1986 და 1990 წლებში). შედეგად, პრესა ამ წოდებას უამრავ არგენტინელ ტალანტს ანიჭებდა (მაგალითად ლიონელ მესი და ხუან რომან რიკელმე), მიუხედავად იმისა იყო თუ არა კონკრეტული ფეხბურთელისა და დიეგო მარადონას სტილს შორის მსგავსება. ამ სტატუსს ძირითადად იღებდნენ თავდამსხმელები, გარემარბები და შემტევი ნახევარმცველები. ლიონელ მესიმ მოახერხა არგენტინის ნაკრების მსოფლიო საფეხბურთო ჩემპიონატის ფინალში ორჯერ გაყვანა (2014, 2022), რითაც ამ მაჩვენებლით დიეგო მარადონასთან გათანაბრება შეძლო.
ანტონიო ესპოსიტო

ანტონიო ესპოსიტო (დ. 18 ნოემბერი, 1994) — იტალიელი ძიუდოისტი. ასპარეზობს –‍81კგ წონით კატეგორიაში. 2018 წლის მსოფლიო ჩემპიონატზე მოიპოვა ბრინჯაოს მედალი. 2024 წლის ზაფხულის ოლიმპიურ თამაშებზე დაიკავა მეხუთე ადგილი. ბრინჯაოს მედლისთვის ბრძოლაში დამარცხდა ტაჯიკ სომენ მახმადბეკოვთან. JudoInside ↑ 1.0 1.1 1.2 https://poliziapenitenziaria.gov.it/polizia-penitenziaria-site/it/atleta.page?contentId=ATL20844
ატილა უნგვარი

ატილა უნგვარი (დ. 25 ოქტომბერი, 1988) — უნგრელი ძიუდოისტი. ასპარეზობს –‍81კგ წონით კატეგორიაში. ევროპის ჩემპიონატის სამგზის ბრინჯაოს მედლის პრიზიორი (2010, 2019, 2022). JudoInside
ადილ ოსმანოვი

ადილ ოსმანოვი (დ. 2 ივლისი, 2000) — აზერბაიჯანული წარმოშობის მოლდოველი ძიუდოისტი. ასპარეზობს –‍73 კგ წონით კატეგორიაში. 2024 წლის ზაფხულის ოლიმპიურ თამაშებზე მოიპოვა ბრინჯაოს მედალი. არის ანტალიის გრანდ სლემის (2024) გამარჯვებული. JudoInside ↑ OSMANOV Adil ↑ Adil OSMANOV
კეიმადა-გრანდი

კეიმადა-გრანდი (პორტ. Ilha da Queimada Grande) — კუნძული ატლანტის ოკეანეში, ბრაზილიის სანაპიროსთან. ცნობილი გახდა გველების დიდი პოპულაციით, რის გამოც მას ზედმეტსახელად „გველების კუნძული“ ეწოდება. ეკუთვნის სან-პაულუს შტატის იტანიაენის მუნიციპალიტეტს. კუნძულის ფართობი 43 ჰექტარია. აქვს ზომიერი კლიმატი. კუნძული ერთადერთი ბუნებრივი საცხოვრისია გადაშენების საფრთხის ქვეშ მყოფი შხამიანი სახეობის ჩხრიალა გველის — Bothrops insularis-თვის, რომელიც იკვებება ფრინველებით. რამდენიმე ათასი წლის წინ, ბოლო გამყინვარების მიწურულს, ზღვის დონემ აიწია და კუნძული კონტინენტს გამოეყო. შემდგომ პერიოდში გველები შეეგუვნენ ახალ გარემოს და მათი პოპულაცია ისე გაიზარდა, რომ ეს ტერიტორია საშიში გახდა ადამიანებისთვის. კეიმადა-გრანდი დახურულია საზოგადოებისთვის როგორც ადამიანების, ასევე გველების დასაცავად; წვდომა დაშვებულია მხოლოდ ბრაზილიის საზღვაო ძალებისთვის და შერჩეული მკვლევრებისთვის, რომლებაც ამოწმებს ჩიკო მენდესის ბიომრავალფეროვნების კონსერვაციის ინსტიტუტი. გველების კუნძული Brazil's 'Snake Island' Is The Place Of Nightmares, We're Pretty Sure
მერი ერგნელი

მერი ერგნელი, ნამდვილი სახელი და გვარი — მარიამ ალექსანდრეს ასული მარიამ ხერხეულიძე-ყიასაშვილი (დ. 21 მაისი, 1906, თბილისი, — გ. 19 მაისი, 1991, იქვე) — ქართველი მსახიობი. საქართველოს სახალხო არტისტი (1979). 1922-1925 წლებში სწავლობდა საქართველოს პროლეტკულტის დრამატულ სტუდიაში. 1924 წლიდან იყო თბილისის „წითელი თეატრის“, 1926-1927 წლებში — ქუთაისის თეატრის, 1928 წლიდან სიცოცხლის ბოლომდე — თბილისის მოზარდ მაყურებელთა ქართული თეატრის მსახიობი. იყო ამ თეატრის ერთ-ერთი დამაარსებელი. შესრულებული აქვს შემდეგი როლები: ფრაუ ბიუცნერი (ნ. საცის „ფრიც ბაუერი“), კლორიდა (ი. ზაიაიცკის „რობინ ჰუდი“), კაწაწა(გ. ნახუცრიშვილის „კომბლე“), კუკუშკინა (ა. ოსტროვსკის „შემოსავლიანი ადგილი“), ლედი კაპულეტი (უ. შექსპირის „რომეო და ჯულიეტა“). ცუცქირიძე შ., ენციკლოპედია „საქართველო“, ტ. 3, თბ., 2014. — გვ. 35.
ერდოიანი სახლი

ერდოიანი სახლი — ქართული ხალხური საცხოვრებელი სახლის სახეობა, რომლის სახურავში, შუა ცეცხლის თავზე მოწყობილი იყო ღიობი (ერდო). ერდო საკვამურისა და სარკმლის დანიშნულებას ასრულებდა. სხვადასხვა ვარიაციებით ერდოიანი სახლი გავრცელებული იყო ქვემო და შიდა ქართლში, მესხეთ-ჯავახეთსა და თრიალეთში. ჩვეულებრივ ნაგები იყო ქვითა და ტალახით. მკაცრი კლიმატის მქონე რეგიონებში მიწაში ღრმად იყო ჩასული. ბანი გადახურული იყო ხის კონსტრუქციებით, ხოლო სახურავი დაფარული იყო თიხატკეპნილით. ენციკლოპედია „საქართველო“, ტ. 3, თბ., 2014. — გვ. 35.
ერედა

გეოგრაფიული სახელი ერედა შესაძლოა აღნიშნავდეს ერთ-ერთს ჩამოთვლილთაგან: ერედა — სოფელი ახალგორის მუნიციპალიტეტში ერედა — სოფელი მცხეთის მუნიციპალიტეტში
გურჯაანის ღვინის ფესტივალი

გურჯაანის ღვინის ფესტივალი — ღვინის ფესტივალი, რომელიც იმართება ქალაქ გურჯაანში, კახეთის რეგიონში. იგი დაარსდა 2017 წელს და მას შემდეგ ყოველწლიურად ტარდება (გამონაკლისი იყო 2020 და 2021 წლები). ფესტივალი წარმოადგენს საქართველოს, შავი ზღვის რეგიონისა და აღმოსავლეთ ევროპის ერთ-ერთ ყველაზე მასშტაბურ ღვინის ფესტივალს, რომელშიც ყოველწლიურად 300-ზე მეტი მონაწილე და 30 000-ზე მეტი სტუმარი იღებს მონაწილეობას. ფესტივალის მიზანია ქვევრის ღვინის, როგორც იუნესკოს არამატერიალური კულტურული მემკვიდრეობის პოპულარიზაცია, ადგილობრივი ღვინოების წარმოჩენა და ღვინის ტურიზმის განვითარება. გურჯაანის ღვინის ფესტივალი ასევე მიზნად ისახავს მცირე მეწარმეების განვითარებას, ადგილობრივი ეკონომიკის გაძლიერებას და ქართული ღვინის კულტურის პოპულარიზაციას როგორც ადგილობრივ, ისე საერთაშორისო დონეზე. ფესტივალის კონცეფცია ყოველწლიურად იცვლება. 2024 წლის ფესტივალის კონცეფცია ეძღვნება ქართული ღვინისა და ქართული კულტურის თანაარსებობისა და ურთიერთობის მრავალსაუკუნოვან ისტორიას. გურჯაანში იწარმოება ქართულ ადგილწარმოშობის დასახელების ღვინოები, როგორებიცაა: გურჯაანი, კარდანახი, ვაზისუბანი, ახაშენი, ახოები, წარაფი, ზეგაანი და მუკუზანი. საქართველოში რეგისტრირებული 29 ადგილწარმოშობის ღვინიდან ნახევარზე მეტი კახეთში იწარმოება, აქედან 9 კი - გურჯაანის მუნიციპალიტეტში. ფესტივალი იმართება გურჯაანის ახტალის პარკის ტერიტორიაზე, სადაც ეწყობა ეთნოგრაფიული ექსპოზიციები, კულინარიული პავილიონები, ღვინის დეგუსტაცია, თათარობა, ყურძნის დაწურვა საწნახელში, თონეში პურის ჩაკვრა, მწვადის შეწვა და სხვა გასართობები. ფესტივალის ოფიციალური საიტი გურჯაანის ღვინის ფესტივალი — არხი YouTube-ზე გურჯაანის ღვინის ფესტივალი Georgia Food & Wine Festivals and Events 2023 Ultimate Guide to Georgian Wine Country: Discover the Best of Kakheti and Tbilisi ↑ 1.0 1.1 1.2 1.3 1.4 Reflections on the Gurjaani Wine Festival. ციტირების თარიღი: 2024-07-30. ↑ 2.0 2.1 2.2 2.3 Celebrating The Birthplace Of Wine At Georgia’s Gurjaani Wine Festival - Forbes. ციტირების თარიღი: 2024-07-30. ↑ გურჯაანის ღვინის ფესტივალი. ციტირების თარიღი: 2024-07-30. ↑ 30 000 სტუმარზე მეტი და 337 მონაწილე - ყველაზე ხალხმრავალი ფესტივალი საქართველოში!. ციტირების თარიღი: 2024-07-30. ↑ გურჯაანის ღვინის ფესტივალი - კახეთის მთავარი მოვლენა წელს 12 ოქტომბერს გაიმართება. ციტირების თარიღი: 2024-07-30. ↑ საქართველოს ბანკის მხარდაჭერით გურჯაანის ღვინის ფესტივალი გაიმართა. ციტირების თარიღი: 2024-07-30. ↑ 7.0 7.1 7.2 7.3 7.4 7.5 7.6 ყველაზე მასშტაბური ღვინის ფესტივალი აღმოსავლეთ ევროპაში. ციტირების თარიღი: 2024-07-31. ↑ ადგილწარმოშობის დასახელების ღვინოები. ციტირების თარიღი: 2024-07-30. ↑ გურჯაანის ღვინის ფესტივალი - 2023 წლის განრიგი. ციტირების თარიღი: 2024-07-30.
მილი (ერთეული)

მილი (ინგლ. mile < ლათ. milia passuum — „ათასი ორმაგი რომაული ნაბიჯი“) — სიგრძის საზომი ერთეული, რომელიც გავრცელდა ერთეულთა ნაციონალურ არამეტრულ სისტემებში და რომელსაც ახლა უმთავრესად საზღვაო საქმეში იყენებენ. მრავალ ქვეყანაში იყენებენ საზღვაო მილს, რომელიც საერთაშორისო ჰიდროგრაფიული კონფერენციის თანახმად (1929) უდრის 1,852 კმ - მერიდიანის 1’-იანი რკალის საშუალო სიგრძეს. 1მილი (საზღვაო) = 10 კაბელტოვს. მილის სიგრძე მერყეობს სხვადასხვა ქვეყანაში 0,59 კმ-დან (ეგვიპტე) 11,2 კმ-მდე (ძველჩეხური მილი). დიდ ბრიტანეთში 1 საზღვაო მილი = 1,853184 კმ 1 სახმელეთო საწესდებო მილი = 1,609344 კმ (იყენებენ აშშ-შიც) გეოგრაფიული მილი (გერმანული) = 1/15° ეკვატორისა = 7,4204 კმ ძველი რუსული მილი = 7 ვერსტს = 7,46760 კმ ძველი რომაული მილი = 1,698 კმ (ზოგიერთი მონაცემებით 1,481 კმ) ბრიტანულ-ამერიკული: 1 მილი = 8 ფარლონგს = 1,6093 კმ საზღვაო: 1 მილი = 1,852 კმ ქართული საბჭოთა ენციკლოპედია, ტ. 6, თბ., 1983. — გვ. 696.
ოლსტერულ-შოტლანდიური ენა

ოლსტერული შოტლანდიური დიალექტი (Ulstèr-Scotch, ირლ. Albainis Uladh) — შოტლანდიური ენის დიალექტი, რომელზეც საუბრობენ ოლსტერის სხვადასხვა ნაწილში (ჩრდილოეთ ირლანდიასა და ირლანდიის დონეგალის საგრაფოში). ის ჩვეულებრივ განიხილება დიალექტად ან დიალექტთა ჯგუფად, თუმცა ზოგიერთი ადგილობრივი ორგანიზაცია მას სრულუფლებიან ენად თვლის და იყენებენ ტერმინს ოლსტერულ-შოტლანდიური ენა. ზოგჯერ სტანდარტული ინგლისურის ოლსტერულ-შოტლანდიურ აქცენტსაც უწოდებენ. ↑ Ulster-Scots Agency. Ulster-Scots Agency. ციტირების თარიღი: 17 April 2015 ↑ Anent Oorsels. Ulsterscotslanguage.com. ციტირების თარიღი: 17 April 2015 ↑ Gregg, R. J. (1972) "The Scotch-Irish Dialect Boundaries in Ulster" in Wakelin, M. F., Patterns in the Folk Speech of the British Isles, London: Athlone Press ↑ Macafee, C. (2001) "Lowland Sources of Ulster Scots" in J. M. Kirk & D. P. Ó Baoill, Languages Links: the Languages of Scotland and Ireland, Belfast: Cló Ollscoil na Banríona, p. 121 ↑ Harris, J. (1985) Phonological Variation and Change: Studies in Hiberno English, Cambridge, p. 15 ↑ Language. Ulster-Scots Language Society. ციტირების თარიღი: 12 May 2017 ↑ Montgomery, Michael. An Academy established and the task begun: A report on work in progress. Ulster-Scots Academy. ციტირების თარიღი: 12 May 2017 ↑ An introduction to the Ulster-Scots Language. Ulster-Scots Agency. ციტირების თარიღი: 12 May 2017 ↑ Strategy to Enhance and Develop the Ulster-Scots Dialect, Heritage and Culture 2015–2035. Department of Culture, Arts and Leisure (Northern Ireland). ციტირების თარიღი: 17 May 2017 ↑ Gregg, R. J. (1964) "Scotch-Irish Urban Speech in Ulster: a Phonological Study of the Regional Standard English of Larne, County Antrim" in Adams, G. B. Ulster Dialects: an Introductory Symposium, Cultura: Ulster Folk Museum ↑ Harris, J. (1985) Phonological Variation and Change: Studies in Hiberno English, Cambridge. p. 14
აუდიტი

აუდიტი არის სისტემატური, დამოუკიდებელი და დოკუმენტირებული პროცესი მტკიცებულებების მოპოვებისა და ობიექტური შეფასების მიზნით, რათა დადგინდეს, რამდენად არის შესრულებული აუდიტის კრიტერიუმები. აუდიტის მიზანია შეაფასოს ფინანსური ჩანაწერების სიზუსტე და სისრულე, კანონებთან და რეგულაციებთან შესაბამისობა ან ორგანიზაციის შიგნით შიდა კონტროლის ეფექტურობა. ფინანსური გარანტია: უზრუნველყოს გარანტია იმისა, რომ ფინანსური ანგარიშგება არის ზუსტი და თავისუფალი არსებითი შეცდომისგან, თაღლითობის ან შეცდომის გამო. შესაბამისობა: იმის უზრუნველსაყოფად, რომ ორგანიზაცია იცავს შესაბამის კანონებს, რეგულაციებს და შიდა პოლიტიკას. ოპერატიული ეფექტურობა: ოპერაციების ეფექტურობისა და ეფექტურობის შეფასება, გაუმჯობესების სფეროების იდენტიფიცირების ჩათვლით. რისკების მართვა: რისკების შეფასება და შერბილება, რამაც შეიძლება გავლენა მოახდინოს ორგანიზაციის უნარზე, მიაღწიოს მიზნებს. აუდიტები შეიძლება დაიყოს რამდენიმე ტიპად, მათ შორის ფინანსური აუდიტი, შიდა აუდიტი, ოპერატიული აუდიტი, შესაბამისობის აუდიტი და სასამართლო აუდიტი და სხვა. მათ ატარებენ აუდიტორები, რომლებიც შეიძლება იყვნენ ორგანიზაციის შიდა თანამშრომლები ან გარე პროფესიონალები, რომლებიც დაქირავებულნი არიან ამ ამოცანისთვის. ↑ აუდიტი-სამოქალაქო განათლების ლექსიკონი.
თენგიზ ჯაფარიძე

თენგიზ ჯაფარიძე (დ.27 იანვარი, 1925, თბილისი — გ.1998) — ქართველი ინჟინერი. 1951 წელს სწავლობდა საქართველოს პოლიტექნიკური ინსტიტუტის სამშენებლო ფაკულტეტზე, თბოაირმომარაგებისა და ვენტილაციის სპეციალობით. 1943 წელს მოხალისედ წავიდა წითელ არმიაში. იბრძოდა 52-ე გვარდიული სატანკო ბრიგადის შემადგენლობაში. მონაწილეობდა უკრაინისა და პოლონეთის განთავისუფლებაში. ომის დამთავრების შემდეგ მუშაობდა სამშენებლო დაწესებულებებში რუსთავსა და თბილისში. 1967 წლიდან ტრესტ "მექანომონტაჟის" თბილისის სპეცმონტაჟის სამმართველოს უფროსი ლეიტენანტი იყო. საბჭოთა კავშირის გმირის წოდება საქართველოს დამსახურებული ინჟინერი წითელი ვარსკვლავის ორდენი ლენინის ორდენი ქართული საბჭოთა ენციკლოპედია, ტ. 11, თბ., 1987. — გვ. 544. საქართველოს არქიტექტორთა და მშენებელთა ენციკლოპედია, თბილისი, 2017, გვ.745-746 თენგიზ ჯაფარიძე — საქართველოს ბიოგრაფიული ლექსიკონი კტეგორია:გარდაცვლილი 1998
წყვდიადის გული

წყვდიადის გული (ინგლ. Heart of Darkness) — ინგლისელი მწერლის, ჯოზეფ კონრადის რომანი, რომელიც დაიწერა 1899 წელს. სიუჯეტი მიჰყვება პერსინაჟს, სახელად ჩარლი მარლოუს, რომელიც უყვება თავის თავგადასავალს ადამიანთა ჯგუფს, რომელიც ჩერდება გემზე. ისტორია მოგვითხრობს მის ადრეულ ცხოვრებაზე, როგორც ბორანი კაპიტანი. მიუხედავად იმისა, რომ მისი სამუშაო იყო სპილოს ძვლის მდინარეზე ტრანსპორტირება, ჩარლი ინტერესდება სპილოს ძვლის შესყიდვის აგენტის, კურცის ინვესტიციით, რომელიც მთავრობაშია დასაქმებული. მისი ბრწყინვალე ემისრის რეპუტაციით, კურცი ახლა დამკვიდრდა ღმერთად ადგილობრივ მოსახლეობაში „დედამიწის ერთ-ერთ ყველაზე ბნელ ადგილას“. ჯოზეფ კონრადი, წყვდიადის გული, ინგლისი, 2018 წყვდიადის გული წყვდიადის გული „წყვდიადის გული“ — Project Gutenberg-ზე